****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

*pp. František: B l a h o s l a v e n í tvorcovia pokoja*

Dnešná katechéza je venovaná siedmemu blahoslavenstvu, o „tvorcoch pokoja“, ktorých vyhlásia za Božích synov. Teším sa, že prišlo na rad hneď po Veľkej noci, pretože Kristov pokoj je ovocím jeho smrti a zmŕtvychvstania, ako sme to počuli v čítaní od sv. Pavla. Aby sme porozumeli tomuto blahoslavenstvu, treba vysvetliť zmysel slova „pokoj“, ktorý môže byť nepochopený alebo neraz banalizovaný.

Musíme sa zorientovať medzi dvoma ponímaniami pokoja: to prvé je biblické, kde sa objavuje to prekrásne slovo šalóm, vyjadrujúce hojnosť, rozkvet, blaho. Keď sa v hebrejčine praje šalóm, praje sa krásny, plný a zdarný život, ale zároveň život podľa pravdy a spravodlivosti, ktoré budú mať naplnenie v Mesiášovi, kniežati pokoja *(porov. Iz 9,6; Mich 5,4 - 5).*

Je tu potom ďalší, rozšírenejší význam, podľa ktorého sa slovo „pokoj“ chápe ako istý druh vnútornej nerušenosti: som kľudný, som v pokoji. Toto je ponímanie moderné, psychologické a subjektívnejšie. Bežne sa pokoj berie ako pohoda, harmónia, vnútorná vyrovnanosť. Takéto ponímanie slova „pokoj“ je nekompletné a nemožno ho brať ako absolútne, pretože nepokoj môže byť v živote dôležitým momentom rastu.

Mnohokrát je to sám Pán, kto do nás zasieva nepokoj, aby sme mu šli v ústrety, aby sme ho stretli. V tomto zmysle ide o dôležitý moment rastu; zatiaľ čo sa môže stať, že vnútorná nerušenosť zodpovedá znecitlivenému svedomiu, a nie skutočnému duchovnému vykúpeniu.

Mnohokrát musí byť Pán „znamením protirečenia“ *(porov. Lk 2,34-35),* otriasajúc našimi falošnými istotami, aby nás priviedol k spáse. A v takom momente sa zdá, že nemáme pokoj, avšak je to Pán, ktorý nás stavia na túto cestu, aby sme prišli k pokoju, ktorý nám dá on sám.

Tu musíme pamätať na to, že Pán chápe svoj pokoj ako odlišný od toho ľudského, od pokoja zo sveta, keď hovorí: «Pokoj vám zanechávam, svoj pokoj vám dávam. Ale ja vám nedávam, ako svet dáva» *(Jn 14,27).* Pánov pokoj je iný, je odlišný od toho svetského.

Položme si otázku: Ako dáva pokoj svet? Ak myslíme na vojnové konflikty, vojny sa bežne končia dvoma spôsobmi: buď porážkou jednej z dvoch strán, alebo mierovými dohodami. ...*dokončenia na budúce...*

ˇppp

|  |
| --- |
| Pán Ježiš sa zjavil ako prvej Márii Magdaléne ! ! !  ***„Obrátila sa a videla tam stáť Ježiša.“  (Jn 20, 14)***  Včera sme čítali, s akým zanietením apoštol Peter ohlasoval Ježišovo zmŕtvychvstanie, ku ktorému došlo päťdesiat dní predtým. Hneď po ukrižovaní však učeníci a učeníčky neprežívali takéto nadšenie. Jánovo evanjelium nám napríklad dáva nahliadnuť do mysle a srdca Márie Magdalény tesne predtým a potom, ako sa jej zjavil vzkriesený Pán. Tento krátky okamih bol naplnený emóciami. Počas tohto Veľkonočného týždňa jej vnútorné putovanie môže pre nás byť nádherným vzorom modlitby. V nasledujúcich veršoch si teda všímajme, čo Mária Magdaléna prežívala vo svojom srdci, a pousilujme sa, podobne ako ona, odovzdať Bohu aj my.  „Odniesli môjho Pána“ *(Jn 20, 13).* Otče, aj ja ti tak ako Mária Magdaléna odovzdávam svoje sklamanie. Chcem vedieť, kde si vtedy, keď deň čo deň stojím tvárou v tvár zložitým problémom. Niekedy ťa nevnímam a to ma veľmi frustruje. Ochráň ma, Pane, pred stratou nádeje; zošli mi svojho Ducha Svätého a daj, aby ma viedol.  „Povedz mi, kde si ho položil“ *(Jn 20, 15).* Pane, odovzdávam ti svoju túžbu mať pod kontrolou situácie, ktorým nerozumiem. Mám síce dobrý úmysel, no niekedy je pre mňa ťažké uveriť, že tvoj plán je väčší a lepší ako môj. Nech ma utešuje vedomie, že ty si už stál pri Márii Magdaléne, kým ona ťa ešte stále hľadala. Pane Ježišu, stoj blízko aj pri mne!  „Mária!“ *(Jn 20, 16).* Ježišu, aj ja chcem počuť tvoj hlas. Odovzdávam ti svoju túžbu zjednotiť sa s tebou. Tvoje meno je pre mňa vzácne. Túžim tiež naplno zakúsiť, aké vzácne je moje meno pre teba. Pane, zavolaj ma po mene. Tu som, pripravený plniť tvoju vôľu. *(Tu sa na nejaký čas zastav a stíš.)*    „Videla som Pána“ *(Jn 20, 18)*. Ježišu, vo svojom srdci viem, že si tu so mnou. Dúfam v teba. Dôverujem ti. Podobne ako Mária Magdaléna, aj ja prijímam tvoju výzvu ísť ku svojim bratom a sestrám a podeliť sa s nimi o radostnú zvesť o tvojom zmŕtvychvstaní. Ďakujem ti, že mi ukazuješ cieľ a vysielaš ma ako svojho posla. Nepoznám síce všetky odpovede, no vracia sa mi sila, pretože viem, že ty si so mnou.  Pane Ježišu, ty si počul plač Márie Magdalény a odpovedal si naň. Vypočuj dnes tiež nárek môjho srdca a odpovedz naň. *Slovo medzi nami 14. 4. 2020*  „Jeden z najúžasnejších zvukov spomedzi všetkých zvukov – a pre mňa je to zvuk – je dokonalé ú p l n é t i ch o.“  *André Kostelanetz* |
| *V nasledujúcom týždni týždni budú súkromne odslúžené tieto úmysly*     |  |  |  | | --- | --- | --- | |  | p. kaplán Štefan vždy o 8 h. | p. farár Ľubik vždy o 8.55 h. | | *Pondelok 20.4.* | + František - 2. výr. *DV č.143* | Poďakovanie za 50 r.  Ľubomír Grega *K 118* | | *Utorok 21. 4.* | + Magdaléna + Štefan  + Stanislav *K č.37* | Za Boží ľud farnosti | | *Streda 22. 4.* | Vlastný úmysel | *+* Helena *Ž č.18* | | *Štvrtok 23.4.* | ZBP Dana, Miroslav s rod.  *DV č.43* | + Mária Kolivošková – *výročná*  *Kokošovce* | | *Piatok 24. 4.* | ZBP Juraj a rod. Bednárikova a Goliášova *Vlč.d.308* | Božiu pomoc a svetlo  pre manželov *K 118* | | *Sobota 25.4.* | ZBP r. Semanovej a vnučky  *Vlč. d. 317* | Za Boží ľud farnosti | | *Nedeľa 26.4.* | ZBP r. Uhrinovej *Abr. č.17* | ZBP Mária a Pavel *K č. 55* |  1. **Priame prenosy sv. omší** môžu veriaci sledovať cez vysielanie **TV LUX**: **PONDELOK – PIATOK - 7:00 h, 12:00 h, 18.30 h SOBOTA – 7:00 h, 18:30 h NEDELA – 10.00 h a 18.30 h.** Svätú omšu je možné sledovať: formou [TV vysielania](https://www.tvlux.sk/naladte-nas), na stránke [www.tvlux.sk](https://www.tvlux.sk/), na [Facebooku TV LUX](https://www.facebook.com/televizialux/" \t "_blank) alebo na [youtubovom kanáli](https://www.youtube.com/user/LUXTELEVIZIA" \t "_blank) TV LUX.  **Rádio LUMEN** ponúka každodenné vysielanie sv. omše ráno o 08.30 h a večer o 18.00 h. 2. **Adorácia**. V Kokošovciach je kostol otvorený každý deň od 15 – 18 hod. Požehnanie so Sviatosťou Oltárnou bude vždy o 16 h., 17 h. a nakoniec o 18 h. Ježiš je vždy reálny, čaká ťa, aj v tomto čase ! ! ! Prosíme aby ste nesedeli pri sebe (2 m rozostup), nerozprávali sa a nezatvárali dvere kostola. Kto chce adorovať v inom čase – nech sa páči – radi vyhovieme !!! 3. V tomto čase nemôžete v kostole splniť 5 cirkevný príkaz. Preto na návrh o. arcibiskupa budú postupne uverejnené čísla účtov pre jednotlivé kostoly a aj takto ich môžete podporiť finančným darom. Číslo účtu Dulova Ves: SK 74 0900 0000 0005 0313 6313. 4. Farnosť Obišovce nás prosím o finančnú podporu pri generálnej oprave ich kostola a celkovej obnovy tohto pútnického miesta, ktoré mnohí z Vás pravidelne navštevujete. Finančný dar môžete poslať na č. účtu: SK 14 0900 0000 0051 6726 6866 . Vďaka v ich mene! 5. VYZNAJ SVOJU VIERU: Milý brat a sestra ! Ak ti naozaj chýba spoločenstvo pri sv. omši a predovšetkým Vzkriesený Pán v Eucharistii dones do farského kostola vpredu svoju fotku *(záber bez rúška),* alebo pošli meil na: [kokosovce@rimkat.sk](mailto:kokosovce@rimkat.sk) so svojou fotografiou, alebo napíš na lístok aspoň krátko, že ti Pán Ježiš naozaj chýba. Môže to byť aj svedectvo, tvoj príbeh posledného mesiaca, ale prosím čitateľne podpísaný menom a priezviskom. Aj fotku prosím podpísať. Svedectvo samozrejme ak nechcete nebude zverejnené ! ! ! Viera bez skutkov je mŕtva ! ! ! 6. Dôležité: Rodičia prvoprijímajúcich detí *(aspoň jeden)* zastavte sa za p. farárom vo farskom kostole osobne počas celého týždňa od 15.30 do 17.30 h. Ďakujem... 7. Kto by chcel venovať do farského kostola pekný nie náročný a bielo kvitnúci kvet *(najlepšie dva)* nech prinesie do sakrestie tiež v tomto vyššie uvedenom čase.   *Radostné Aleluja , premáhajúce strach, Vám žehnajú + kaplán Štefan a farár Ľubik*  *Z  Vašej veľkonočnej pošty : SVEDECTVO mamy 5 detí*  Veľká noc 2020 v mojom živote  6.3.2020 na prvý piatok bola v Kokošovciach odslúžená sv. omša s úmyslom : Za dar viery *(väčšej)* v mojej rodine.....tam sa to niekde začalo....Len tak? Náhoda? Či Božie  riadenie? Nakoľko ja  neverím na náhody tak hovorím jasne a nahlas: BOŽIE  riadenie! Iba Boh sám vedel čo bude, čo o pár dní príde a že  budem veľmi silno potrebovať ešte  väčšiu  vieru ako som mala a prežívala doteraz. Ako ma Boh pripravil na túto "inú Veľkú  Noc“ ? Vraj všetko  je raz v živote prvý krát.....tak aj v tomto prípade a nie iba pre mňa, ale pre každého z nás. Veriaceho aj neveriaceho. Veľká  noc bez verejných sv. omší, bez spoločných liturgických slávení, obradov, len doma s rúškami na tvárach, bezpečnostnými opatreniami, všelijakými zákazmi aj nariadeniami, pravidelnými hláseniami obecného rozhlasu aj niekoľkokrát denne. Ale Veľká Noc bola iná ? ? V tomto. Áno...ale v hĺbke prežívania jej podstaty Nie ! ! ! Denno - denné coronavírusové a pandemické správy. Reakcie mnohých negatívnych ľudí - to ma v tomto čase  vyčerpávalo najviac. Tak ma to všetko  priviedlo k premýšľaniu: Martina  máš  dve možnosti: 1. Svetské prežívanie: Riešenie ako bolo ? Prečo to všetko vzniklo ? Čo s nami bude ? Deti, škola, práca ??? Tiché reptanie, hlasnejšie šomranie, prirodzené obavy, a matematické aj ľudsky zvedavé dokedy? Dokedy toto tak bude trvať ? Neistota, nervozita, strach? Alebo 2. Prežívanie všetkého a za všetkých nových okolností  s vierou v živého Boha: sv. omše v rádiu či televízii, tichá modlitba doma osobná i spoločná - ak sú práve srdcia ochotné, istota s Ježišom, že to s Ním a iba s Ním zvládnem a pokoj, veľkonočný pokoj, Ježišov POKOJ ! ! ! Samozrejme že  som si vybrala Pokoj! Kto by ho nechcel ? Kto by po ňom nie iba teraz ale práve aj teraz netúžil ? Veď Pán Ježiš ako prvý dar po svojom zmŕtvychvstaní dal apoštolom práve tento dar keď im povedal: POKOJ Vám ! Nebojte sa ! ! ! *...dokončenia na budúce...* |